Σέλευκος Γ΄ Κεραυνός

Ο Σέλευκος Γ' Κεραυνός  (243 – 222 π.Χ.) ήταν βασιλιάς του ελληνιστικού βασιλείου των Σελευκιδών κατά την περίοδο 225 – 222 π.Χ. Ήταν γιος του Σέλευκου Β' Καλλίνικου και της Λαοδίκης. Το πραγματικό του όνομα ήταν Αλέξανδρος, ενώ το επίσημο όνομα που του αποδόθηκε ήταν «ο Σωτήρ».

Διαδέχτηκε τον πατέρα του τον Δεκέμβριο του 225 π.Χ. μετά τον θάνατο του τελευταίου σε ατύχημα με άλογο. Κληρονόμησε ένα βασίλειο συρρικνωμένο και περικυκλωμένο από επίδοξους μνηστήρες των εδαφών του. Μετά από μια σύντομη βασιλεία τριών ετών, ο Σέλευκος δολοφονήθηκε με δηλητήριο στη Μικρά Ασία από μέλη της αυλής του κατά τη διάρκεια εκστρατείας ενάντια στον Άτταλο Α', βασιλιά της Περγάμου. Τον διαδέχτηκε ο αδελφός του, Αντίοχος Γ' ο Μέγας, που ανέτρεψε τη μοίρα του βασιλείου των Σελευκιδών.

Οι αρχαιολόγοι έχουν ανακαλύψει ένα χρονικό που αφορά τη βασιλεία του Σέλευκου Γ' του Κεραυνού στην αρχαία Βαβυλώνα. Αφηγείται την παρουσία του βασιλιά στη γιορτή για τη νέα χρονιά και την επίσκεψη του αδελφού του στην πόλη το 224 / 223 π.Χ. Σήμερα βρίσκεται στο Βρετανικό Μουσείο.

Χρονολόγιο
{| class="wikitable"
|-
! Έτος (π.Χ.) !! Γεγονός 
|-
| colspan="4" bgcolor="#000000"|
|-
! 243 π.Χ.
| Γέννηση του Αλεξάνδρου, που έμεινε γνωστός ως Σέλευκος Γ' Κεραυνός, γιου του Σέλευκου Β' Καλλίνικου και της Λαοδίκης.
|-
! 225 π.Χ.
| Ο Σέλευκος πεθαίνει κατόπιν πτώσεως από άλογο. Τον διαδέχεται ο γιος του Σέλευκος.
|-
! 
| Ημιαποτυχημένη προσπάθεια ανάκτησης των εδαφών που είχε χάσει ο πατέρας και ο θείος του, Αντίοχος ο Ιέραξ. Πόλεμος ενάντια στον Άτταλο Α', βασιλιά της Περγάμου.
|-
! 222 π.Χ.
| Δολοφονία του Σέλευκου από συνωμότες αυλικούς του. Τον διαδέχεται ο αδελφός του Αντίοχος Γ' ο Μέγας.
|}

Πηγές
 www.livius.com

Δείτε επίσης 
 Δυναστεία των Σελευκιδών
 Σέλευκος Β΄ Καλλίνικος
 Αντίοχος Γ΄ ο Μέγας
 Αυτοκρατορία των Σελευκιδών
 Ελληνιστική περίοδος

Ηγεμόνες των Σελευκιδών
Ελληνιστική περίοδος